Memorandum, Twee soorte gesinne, By OpenStax | Jobilize.com
Ronnie se ma is 'n huisvrou en pas nog sy oom en tante se twee kinders ook op. Sy jonger sussie en boetie bly ook bedags by sy mamma, want hulle is nog nie op skool nie. Hy en sy ouer broer en oudste suster is op skool. Omdat sy ouers so hard werk, kom kyk sy oupa hoe hy en sy broer smiddae sokker speel. Oupa woon ook by hulle en help die kinders met hul tuiswerk. Hy bederf hulle almal.
Danie is die jongste van drie kinders. Sy ouer broer en suster is nie meer op skool nie. Sy suster werk al en sy broer is op universiteit. Danie is 'n laatlam en daarom word hy baie alleen groot. Dit voel vir hom asof hy die enigste kind is, want sy broer en suster is nie vir hom speelmaats nie. Hulle is ook amper nooit tuis nie.
Sy ouers is baie ouer as sy maats se ouers. Sy ma werk vanuit die huis. Sy bak koek om te verkoop en daarvan hou hy niks nie, want Mamma is gedurig besig in die kombuis. Sy pa werk in 'n kantoor en kom saans baie moeg huis toe. Sy pa moet ook gereeld vergaderings bywoon, maar gelukkig is sy pa 'n slim man en kan hy hom naweke met sy tuiswerk help. Daarna speel hulle graag 'n potjie skaak.
Voltooi die volgende werkvel deur 'n  in die regte kolom te maak. Werk saam met jou maat. Vergelyk jul antwoorde.
Storie A Storie B
Bv. 1. Die pappa speel graag skaak.
2. Die oudste suster werk al.
3. Die seuns speel sokker.
4. Die mamma werk by die huis.
5. Die oupa woon saam met die gesin.
6. Die oudste broer is nog op skool.
7. Daar is vyf mense in die gesin.
8. Pappa werk buite.
9. Die seuntjie is baie eensaam.
10. Die ouers is die oudste van die twee gesinne.
11. Daar is nog voorskoolse kinders in die gesin.
Oefen tuis om die twee leesstukke hardop te lees en lees vir jou ouers of enige familielid.
gebruik die addisionele taal op ‘n kreatiewe wyse:
2.4.1 vertel ‘n eenvoudige storie.
6.2.10 alledaagse voorsetsels, byvoorbeeld om plek aan te dui (soos: in, onder, bo, langs);